**Назарбаев Зияткерлік мектептерінің 7-сыныптарына оқуға түсу үшін оқушыларды конкурстық негізде іріктеу туралы ақпарат**

Конкурстық негізде іріктеу екі күн ішінде өткізілетін екі кешенді тестілеуден тұрады.

**Тестілеудің бірінші күні** жаратылыстану-математикалық бағыттағы пәндерді меңгеру қабілеттілігін бағалау бойынша «Математика» және «Сандық сипаттамалар» бөлімдерінен тест өткізіледі.

**Тестілеудің екінші күні** қазақ тілі, орыс тілі және ағылшын тілі бойынша Тілдік тест өткізіледі.

Барлық үміткерлер екі тестті тапсырады. Тест қағаз түрінде жүргізіледі.

Тест тапсырмаларының саны және тестті орындау уақыты

|  |  |  |  |  |  |  |  |
| --- | --- | --- | --- | --- | --- | --- | --- |
| **1-күн** | | | | **2-күн** | | | |
| **Жаратылыстану-математикалық бағыттағы пәндерді меңгеру қабілеттерін бағалау тесті** | | | | **Тілдік тест** | | | |
| № | Бөлім | Тапсырмалар саны | Тестілеу уақыты\* | № | Пән | Тапсырмалар саны | Тестілеу уақыты\* |
| 1 | Математика | 40 | 60 минут | 1 | Қазақ тілі | 20 | 120 минут |
| 2 | Сандық сипаттамалар | 60 | 30 минут | 2 | Орыс тілі | 20 |
| 3 | Ағылшын тілі | 20 |
|  | Барлығы | 100 | 90 минут |  | Барлығы | 60 | 120 минут |

\*Тест материалдарын таратуға, аудиториядағы тәртіп ережесін түсіндіруге арналған уақыт көрсетілген тестілеу уақытына кірмейді.

**ЖАУАП ПАРАҚТАРЫ ҚАРА СИЯЛЫ ҚАЛАММЕН ТОЛТЫРЫЛАДЫ!**

|  |
| --- |
| **Назар аударыңыз!**  Конкурс кезінде **тыйым салынады:**  • тест кітапшаларымен алмасуға, көшіруге;  • шпаргалка, ақпараттық-анықтамалық әдебиет, сөздіктер, сызғыштар, қаламсауыттар, сондай-ақ тағы басқа ақпараттық-анықтамалық құралдарды өзімен бірге алуға/пайдалануға;  • ұялы телефондар, смарт-сағаттар, калькуляторлар және тағы басқа ақпараттық-есептеуіш құрылғыларды өзімен бірге алуға/қолдануға;  • уақыт аяқталғаннан кейін жауап парағын толтыруға, жауап парағын, тест жинағын аудиториядан алып шығуға;  Жоғарыда көрсетілген ережелерді бұзған жағдайда комиссия Төрағасы тест координаторымен бірлесе үміткердің көзінше акт жасайды және үміткерді тестілеу аудиториясынан шығарады. Сонымен қатар үміткердің нәтижелері жойылады.  Сондай-ақ Үміткерге:  • басқа үміткерлермен сөйлесуге, бір орыннан екінші орынға ауысуға;  • жауап парақтарын қара сиялы қаламсаптан басқа гелді және басқа сияның түрлерімен толтыруға, қарындаштар мен түзетуші сұйықтықты пайдалануға тыйым салынады;  • бір тапсырмада екі немесе одан да көп жауапты бояуға, жауапты толық боямауға (толық боялмаған немесе бір тапсырмада бір жауаптан артық боялған жағдайда жауап есептелмейді);  • жауап парақтарында жауаптарды сызуға, жауап парақтарын былғауға, бүктеуге, жыртуға, жауап парағын шимай қағазы ретінде пайдалануға, жауап парағында тиісті секторлардан басқа бос орындарға жазуға болмайды;  • рұқсатнаманы шимай қағазы ретінде пайдалануға **рұқсат етілмейді.** |

**Тестілеу нәтижелерін өңдеу рәсімі**

Тест нәтижелерін өңдеуді Нидерландыда Cito үміткерлердің нәтижелерін автоматтандырылған статистикалық және психометриялық талдау арқылы жүзеге асырады, бұл әр тапсырманың күрделілігінің деңгейін анықтайды және тест бөлімі үшін қорытынды бал бойынша олардың үлесін есептейді. Бұл әдіс нәтижелерді объективті және шынайы бағалауды қамтамасыз етеді, сондықтан апелляция өткізілмейді.

**Нәтижелері туралы хабарлау**

Тестілеу нәтижелері «Назарбаев Зияткерлік мектептері» ДББҰ-ның www.nis.edu.kz сайтында және тестілеу өткізілген ғимаратта тестілеудің екінші күні аяқталған соң **40 күнтізбелік күннен** **кейін** ілінеді.

**Конкурстық іріктеуді өткізудің тәртібі, тест тапсырмаларының үлгілері және жауап парақтары туралы толық ақпаратты** [**www.nis.edu.kz**](http://www.nis.edu.kz) **сайтынан алуға болады («Үміткерлерге» бөлімі).**